Γιώργος Κοτσιμπός

Ο **Γιώργος Κοτσιμπός** (γενν. 15 Ιουνίου 1977) είναι Έλληνας αθλητής φυσικής κατάστασης. Είναι κυρίως γνωστός για τις ικανότητές του στις κάμψεις. Έχει καταρρίψει δεκατρία Παγκόσμια ρεκόρ Γκίνες σε ασκήσεις φυσικής κατάστασης.

## Μέθοδος προπόνησης
Ο Κοτσιμπός εφαρμόζει την προπονητική μέθοδο «Iron Body». Προπονητής του ήταν ο Κώστας Σταθόπουλος, ο οποίος στο παρελθόν κατείχε το Παγκόσμιο Ρεκόρ Γκίνες για τις «Περισσότερες κάμψεις με κλειστή λαβή σε ιατρικές μπάλες σε ένα λεπτό». Όταν ρωτήθηκε για το πρόγραμμα προπόνησής του σε τηλεοπτική συνέντευξη, ο Κοτσιμπός είπε ότι «Η προπόνησή μου είναι ένας συνδυασμός καλλισθενικής, ενδυνάμωσης με βάρη και ενδυνάμωσης του κορμού». Εξήγησε επίσης για την προπονητική του προσέγγιση ότι, «δίνει έμφαση σε έναν συνδυασμό ασκήσεων που χτίζουν τους μύες του κορμού του σώματος, χρησιμοποιώντας κυρίως ιατρικές και ελβετικές μπάλες».
thumb|260px|Επίσημο λογότυπο
## Αθλητικά επιτεύγματα
Ο Κοτσιμπός έχει καταρρίψει δεκατρία Παγκόσμια ρεκόρ Γκίνες σε ασκήσεις φυσικής κατάστασης. Το πρώτο τον Δεκέμβριο του 2020 για τις "Περισσότερες κάμψεις με απελευθέρωση χεριών σε ένα λεπτό (άνδρες)" εκτελώντας 64 κάμψεις σε ένα λεπτό, 6 περισσότερες από το προηγούμενο ρεκόρ.
[μικρογραφία|Ο Γιώργος Κοτσιμπός εκτελεί κάμψεις με απελευθέρωση χεριών στην προσπάθεια του για κατάρριψη του [Παγκόσμια Ρεκόρ Γκίνες|Παγκόσμιου ρεκόρ Γκίνες (2020).]]
 
Το δεύτερο τον Δεκέμβριο του 2022 για τις «Περισσότερες διαδοχικές δίδυμες κάμψεις (άνδρες)» με τον συναθλητή του Απόστολο Δέρβα, εκτελώντας 43. Ξεπέρασαν τους προηγούμενους κατόχους κατά 4 επαναλήψεις.

Τον Σεπτέμβριο του 2023, εξασφάλισε το τρίτο του Παγκόσμιο Ρεκόρ Γκίνες για τις «Περισσότερες διαδοχικές δίδυμες κάμψεις (άνδρες)» ξανά μαζί με τον συναθλητή του Απόστολο Δέρβα. Εκτέλεσαν 51 κάμψεις, ξεπερνώντας το δικό τους προηγούμενο ρεκόρ κατά 8 επαναλήψεις. «Πρόκειται για ένα εξαιρετικά δύσκολο επίτευγμα που οφείλεται στη σκληρή δουλειά και την ακλόνητη αποφασιστικότητα», είπε ο Γιώργος Κοτσιμπός. «Είχαμε πίστη στις ικανότητές μας και ξέραμε ότι μπορούσαμε να σπάσουμε το όριο των 50 επαναλήψεων.»

Τον Νοέμβριο του 2023, κατέκτησε την ίδια ημέρα, το τέταρτο και πέμπτο παγκόσμιο ρεκόρ του για τις  «Περισσότερες διαδοχικές δίδυμες κάμψεις με γροθιές (άνδρες)» και για τις  «Περισσότερες δίδυμες κάμψεις  με γροθιές σε ένα λεπτό (άνδρες)» πάλι μαζί με τον Απόστολο Δέρβα εκτελώντας 40 και 46 επαναλήψεις αντίστοιχα. Ο Κοτσιμπός δήλωσε για τις δυσκολίες που αντιμετώπισαν ότι «Είναι απρόσμενα δύσκολη άσκηση, δεν το περιμέναμε να μας πιέσουν τόσο οι κάμψεις σε γροθιές. Υποχρεωθήκαμε να βρούμε απαντήσεις σε ερωτήματα που δεν γνωρίζαμε ότι θα αντιμετωπίζαμε*.»*

Τον Ιανουάριο του 2024, ο Κοτσιμπός πέτυχε να καταρρίψει το έκτο παγκόσμιο ρεκόρ του  για τις "Περισσότερες κάμψεις πάνω σε ιατρικές μπάλες σε ένα λεπτό (άνδρες)". Εκτέλεσε 100 κάμψεις σε ένα λεπτό, μια η επίδοση τον καθιστά τον πρώτο αθλητή φυσικής κατάστασης στην ιστορία που φτάνει το ορόσημο των τριψήφιων κάμψεων. «Ήταν ένα όνειρο ζωής και εργάστηκα σκληρά για να το πετύχω» είπε ο Κοτσιμπός σε δηλώσεις του μετά την κατάρριψη του ρεκόρ.

Τον Μάρτιο του 2024, ο Γιώργος Κοτσιμπός κατέρριψε τρία επιπλέον παγκόσμια ρεκόρ Γκίνες σε ασκήσεις κάμψεων πάνω σε ιατρικές μπάλες. Πρώτα, σημείωσε νέο ρεκόρ για τις «Περισσότερες κάμψεις (με το ένα πόδι σηκωμένο) πάνω σε ιατρικές μπάλες σε ένα λεπτό (άνδρες)», με 96 επαναλήψεις. Στη συνέχεια, βελτίωσε το προηγούμενο ρεκόρ του για τις «Περισσότερες κάμψεις πάνω σε ιατρικές μπάλες σε ένα λεπτό (άνδρες)», πετυχαίνοντας 112 επαναλήψεις, 12 περισσότερες από το προηγούμενο ρεκόρ του. Τέλος, κατέρριψε το ρεκόρ για τις «Περισσότερες κάμψεις από κατακλινή θέση (decline) πάνω σε ιατρικές μπάλες σε ένα λεπτό (άνδρες)», με 76 επαναλήψεις, όπου η πίσω ιατρική μπάλα ήταν τοποθετημένη σε πλειομετρικό κουτί ύψους 50 εκατοστών. Για τη δυσκολία των ασκήσεων ο Κοτσιμπός δήλωσε: «Είναι εξαιρετικά δύσκολο και χρειάζεται χρόνια προπόνησης για να μπορείς να εκτελείς τόσες πολλές επαναλήψεις με σωστή τεχνική σε 60 μόλις δευτερόλεπτα. Αυτές οι ασκήσεις ταχυδύναμης απαιτούν σταθερά πολύ υψηλό ρυθμό εκτέλεσης και ανεβάζουν κατακόρυφα τους παλμούς της καρδιάς. Τα τελευταία 10 δευτερόλεπτα μοιάζουν αιώνας από την καταπόνηση που αισθάνεσαι.»[μικρογραφία|Ο Γιώργος Κοτσιμπός εκτελεί κάμψεις σε κατακλινή θέση (decline) πάνω σε ιατρικές μπάλες στην προσπάθεια του για κατάρριψη του [Παγκόσμια Ρεκόρ Γκίνες|Παγκόσμιου ρεκόρ Γκίνες (2024).]]Τον Σεπτέμβριο του 2024, ο Γιώργος Κοτσιμπός κατέρριψε το δικό του παγκόσμιο ρεκόρ για τις «Περισσότερες κάμψεις με το ένα πόδι σηκωμένο πάνω σε ιατρικές μπάλες σε ένα λεπτό (άνδρες)», αυξάνοντάς το κατά 5 επαναλήψεις. Με 101 κάμψεις σε μόλις 60 δευτερόλεπτα, έγινε ο πρώτος αθλητής φυσικής κατάστασης στην ιστορία που ξεπέρασε το εντυπωσιακό όριο των 100 επαναλήψεων σε αυτό το χρονικό πλαίσιο. Μετά την επίτευξη του 10ου παγκόσμιου ρεκόρ Guinness, ο Γιώργος Κοτσιμπός δήλωσε:  «Είμαι απίστευτα ευγνώμων που κατάφερα να καταρρίψω αυτό το ρεκόρ. Η διαδρομή μέχρι εδώ ήταν γεμάτη σκληρή δουλειά, πειθαρχία και αφοσίωση. Το να πετύχω τις περισσότερες κάμψεις πάνω σε ιατρικές μπάλες (με το ένα πόδι σηκωμένο) σε ένα λεπτό ήταν μια τεράστια πρόκληση που απαιτούσε ακρίβεια, ισορροπία και δύναμη. Όλα τα ρεκόρ προορίζονται να καταρριφθούν. Ο στόχος μου ήταν να ανεβάσω τον πήχη όσο πιο ψηλά γίνεται για τους μελλοντικούς διεκδικητές. Με τις 101 κάμψεις μέσα σε ένα λεπτό, πιστεύω ότι κατάφερα να το πετύχω.»
Το Νοέμβριο του 2024, ο Γιώργος Κοτσιμπός κατέρριψε το ήδη δικό του Παγκόσμιο Ρεκόρ Guinness, ανεβάζοντας τον πήχη ακόμη ψηλότερα στην κατηγορία «Περισσότερες κάμψεις από κατακλινή θέση (decline) πάνω σε ιατρικές μπάλες σε ένα λεπτό (άνδρες)». Από τις 76 επαναλήψεις που αποτελούσαν την προηγούμενη κορυφαία επίδοσή του, ο Κοτσιμπός έφτασε στις 79 επαναλήψεις εντός 60 δευτερολέπτων, επιβεβαιώνοντας τη συνεχή εξέλιξη και προσήλωσή του. Η συγκεκριμένη άσκηση είναι εξαιρετικά απαιτητική, συνδυάζοντας μυϊκή δύναμη, σταθερότητα, ισορροπία και νοητική συγκέντρωση, στοιχεία που καθιστούν το επίτευγμα ακόμη πιο εντυπωσιακό. «Ο κύριος λόγος που πάντα έκανα γυμναστική ήταν για την υγεία μου. Για μακροζωία και ευζωία. Τα ρεκόρ ήρθαν ως μια φυσική συνέπεια της προσπάθειας να παραμένω σε φόρμα, όμως ο βασικός μου στόχος ήταν πάντα η ποιότητα ζωής», δήλωσε ο Γιώργος Κοτσιμπός, υπογραμμίζοντας πως κάθε νέο ρεκόρ αποτελεί ένα βήμα παραπάνω στη συνεχή του πορεία προσωπικής εξέλιξης.

Τον Δεκέμβριο του 2024, ο Γιώργος Κοτσιμπός κατέκτησε το 11ο Παγκόσμιο Ρεκόρ Guinness, σημειώνοντας νέα κορυφαία επίδοση στην κατηγορία «Περισσότερες κάμψεις από κατακλινή θέση (decline) (με το ένα πόδι σηκωμένο) πάνω σε ιατρικές μπάλες σε ένα λεπτό (άνδρες)», με 55 επαναλήψεις εντός 60 δευτερολέπτων. Αξίζει να σημειωθεί ότι η συγκεκριμένη άσκηση χαρακτηρίζεται από ιδιαίτερα υψηλό βαθμό δυσκολίας και επικινδυνότητας, απαιτώντας εξαιρετική δύναμη, ισορροπία και συντονισμό. «Κάθε ρεκόρ είναι μια πρόκληση που με ωθεί να γίνομαι καλύτερος», δήλωσε ο Γιώργος Κοτσιμπός. «Δεν είναι μόνο θέμα σωματικής δύναμης, αλλά κυρίως ψυχικής αντοχής και πίστης στις δυνατότητές μου. Η κατάρριψη του ορίου είναι μια συνεχής διαδικασία προσωπικής εξέλιξης».

Τον Σεπτέμβριο του 2025, ο Γιώργος Κοτσιμπός κατέκτησε το 13ο του Παγκόσμιο Ρεκόρ Guinness, θέτοντας ένα νέο παγκόσμιο σημείο αναφοράς στην κατηγορία  «Περισσότερες κάμψεις από κατακλινή θέση (decline) (με το ένα πόδι σηκωμένο) πάνω σε ιατρικές μπάλες σε ένα λεπτό (άνδρες)», με συνολικά 59 επαναλήψεις μέσα σε 60 δευτερόλεπτα. Η επίδοση αυτή ξεπέρασε το προηγούμενο δικό του παγκόσμιο ρεκόρ των 55 επαναλήψεων, ενισχύοντας περαιτέρω την κυριαρχία του σε μία από τις πιο τεχνικά απαιτητικές και υψηλού κινδύνου παραλλαγές κάμψεων. Η άσκηση συνδυάζει πολλαπλούς παράγοντες δυσκολίας, όπως την αστάθεια των ιατρικών μπαλών, την κεκλιμένη (decline) θέση του σώματος και τη μονομερή επιβάρυνση λόγω της ανύψωσης του ενός ποδιού, απαιτώντας εξαιρετική δύναμη άνω σώματος, σταθερότητα κορμού, νευρομυϊκό συντονισμό και ακριβή ισορροπία υπό χρονική πίεση. Αναφερόμενος στην επίδοση, ο Κοτσιμπός υπογράμμισε ότι η συνεχής βελτίωση αποτελεί τον βασικό άξονα της προσέγγισής του, αντιμετωπίζοντας κάθε ρεκόρ όχι ως τελικό στόχο, αλλά ως μέρος μιας διαρκούς πορείας προσωπικής και σωματικής βελτίωσης.
[μικρογραφία|Ο Γιώργος Κοτσιμπός εκτελεί κάμψεις σε κατακλινή θέση (decline)  (με το ένα πόδι υπερυψωμένο) πάνω σε ιατρικές μπάλες στην προσπάθεια του για κατάρριψη του [Παγκόσμια Ρεκόρ Γκίνες|Παγκόσμιου ρεκόρ Γκίνες (2025). Σε αυτή την προσπάθεια, κατέρριψε το δικό του προηγούμενο ρεκόρ.]]
## Υγεία και τραυματισμοί
Ο Κοτσιμπός έχει τραυματιστεί σοβαρά δύο φορές στη διάρκεια της αθλητικής του καριέρας. Ο πρώτος τραυματισμός συνέβη εννέα μήνες πριν από την πρώτη του προσπάθεια για την κατάρριψη του Παγκόσμιου ρεκόρ Γκίνες, όταν έκοψε τέσσερις καμπτήρες τένοντες του δεξιού αντιβραχίου του σε ένα ατύχημα. Ο δεύτερος τραυματισμός συνέβη περίπου ένα χρόνο πριν από τη δεύτερη απόπειρά του για ρεκόρ, όταν υπέστη τραυματισμό στον ώμο, ο οποίος οδήγησε σε αρθροσκόπηση. Ο Κοτσιμπός έχει αναρρώσει πλήρως και από τους δύο τραυματισμούς του.

## Προσωπική ζωή
Ο Κοτσιμπός είναι παντρεμένος και έχει δύο παιδιά. Μαζί με την οικογένειά του κατοικούν στο Ηράκλειο της Κρήτης στην Ελλάδα. Ο Κοτσιμπός είναι κάτοχος πτυχίου και διδακτορικού διπλώματος στην Πληροφορική από το Πανεπιστήμιο Πειραιώς. Εργάζεται ως ειδικός πληροφορικής και κατέχει τη θέση του αναπληρωτή προϊσταμένου του τμήματος Πληροφορικής και Νέων Τεχνολογιών της Διεύθυνσης Πρωτοβάθμιας Εκπαίδευσης Ηρακλείου.

## Παραπομπές


## Εξωτερικοί σύνδεσμοι

* Το κανάλι του Γιώργου Κοτσιμπού στο YouTube

Κατηγορία:Έλληνες αθλητές